**Педагог қызметкерлердіің біліктілігін тестілеу (ПҚБТ)**

2010 жылдан бері педагог қызметкерлердің аттестаттау процедураларын қамтамасыз ету үшін, білім сапасын сырттай бағалаудың құралы болып табылатын педагог қызметкерлердің біліктілік тестілеуі (ПҚБТ) өткізіліп келеді.

Біліктілік тестілеу – Қазақстан Республикасы Білім және ғылым министрлігінің Ұлттық тестілеу орталығы әзірлеген тестілер бойынша педагогикалық қызметкерлерді мезгілінен бұрын аттестаттау кезінде кәсіби құзыреттілік деңгейін анықтау үшін өткізілетін міндетті кезеңдердің бірі.

Қазақстан Республикасы БҒМ-нің 2013 жылғы 7 тамыздағы № 323 бұйрығымен бекітілген, Мектепке дейінгі, бастауыш, негізгі орта, жалпы орта, техникалық және кәсіптік, орта білімнен кейінгі білімнің білім беретін оқу бағдарламаларын іске асыратын білім беру ұйымдарында жұмыс істейтін педагог қызметкерлер мен оларға теңестірілген тұлғаларды аттестаттаудан өткізу қағидаларына сәйкес, тестілеу 15 қазан мен 15 желтоқсан аралығында облыстардың, Астана және Алматы қалаларының білім басқармалары бекіткен кестеге сәйкес өткізіледі.

Педагог қызметкерлердің біліктілік тестілеуікешенді тестілеу түрінде, білімін тексеру «ҚР Заңнамаларын білу», «Педагогика және психология негіздері», «Пәндік білім негіздері» бойынша өткізіледі:

|  |  |  |  |
| --- | --- | --- | --- |
| **№ р/с**  | **Тестілеу блоктары**  | **Тесттегі тапсырмалар саны**  | **Шектік деңгей**  |
| **%-бен есептегенде**  | **балмен есептегенде**  |
| **1**  | ҚР Заңнамасын білу  | 20  | 50%  | 10  |
| **2**  | Педагогика және психология негіздері  | 20  | 50%  | 10  |
| **3**  | Пәндік білім негіздері  | 20  | 70%  | 14  |
| **Барлығы**  | **60**  |  | **34**  |

«ҚР Заңнамасын білу» блогы педагог қызметкердің ҚР Ата Заңы, ҚР «Білім туралы», «Бала құқықтары туралы» Заңдары, ҚР Еңбек кодексі бойынша білімін тексереді. «Педагогика және психология негіздері» блогытәрбие теориясы мен әдістемесі, дидактика, оқу үрдісін ұйымдастыру және басқару, жалпы және педагогикалық психология бойынша тапсырмалардан тұрады. «Пәндік білім негіздері» блогындағы тапсырмалар өзі оқытатын пәні бойынша оқу бағдарламаларының жалпы көлемін қамтиды.

Тестілеуге берілетін жалпы уақыт- 120 минут, пәндік білім негіздері математика, физика, химия пәндері бойынша тестілеуден өтетін педагог қызметкерлер үшін - 135 минут.

Тестілеу кезінде теріс нәтиже көрсеткен немесе дәлелді себептермен қатыспаған педагог қызметкерлер бірінші тестілеуден кейін екі айдан кешіктірмей қайта тестілеуден өтеді.

Дәлелді себептер мыналар болып табылады:

1) ұзақ уақыт бойы еңбекке жарамсыздық (2 айдан аспайтын);

2) жүктілік және бала туу және бала күту демалысында болу;

3) шетелде мамандық бойынша іссапарда болу.

Қайта тестілеу кезінде теріс нәтиже көрсеткен педагог қызметкерлер аттестаттаудың екінші кезеңіне жіберілмейді.

**Педагог қызметкерлердің біліктілік тестілеуін ұйымдастыру және өткізу жөніндегі технологиялық нұсқаулық**

1. **Аттестаттау комиссиясының функциясы**
2. «Педагог қызметкер» ДБ қалыптастыру кезеңі:
3. педагог қызметкерлер арасында ақпараттық-түсіндіру жұмыстарын ұйымдастыру және жүргізу;
4. ағымдағы жылы мерзімінен бұрын аттестаттауға үміткер педагог қызметкерлерден тестілеуден өтуге өтініш қабылдау;
5. АББ(ҚББ)-ға педагог қызметкерлердің тестілеуден өтуге өтініштерін жеткізуді ұйымдастыру;
6. АББ(ҚББ)-дан педагог қызметкерлерді тіркеу журналы мен рұқсаттамаларды алу;
7. педагог қызметкерлерге рұқсаттамаларды беруді ұйымдастыру;
8. педагог қызметкерлердің мәліметтерінде қате болған жағдайда түзету енгізуді ұйымдастыру;
9. педагог қызметкерлерді тестілеудің өткізілетін орны, мерзімі мен уақыты туралы хабардар ету.
10. Тестілеу өткізуге дайындық кезеңі:
11. педагог қызметкерлердің тестілеуге қатысуын қамтамасыз ету.
12. Тестілеу өткізу кезеңі:
13. педагог қызметкерлердің тестілеу нәтижесінің хаттамасын филиалдан алу;
14. педагог қызметкерлерді тестілеу нәтижесі туралы хабардар ету.
15. **Педагог қызметкердің тестілеу кезіндегі тәртіп сақтау ережесі**
* Тестілеу кезінде компьютерлік сыныптан шығуға тыйым салынады.
* Бір компьютердегі орнынан екінші компьютер тұрған орынға ауысуға, сөйлесуге, көшіруге, шпаргалка, анықтамалық әдебиеттерді, мобильді байланыс құралдарын пайдалануға тыйым салынады. Бұл ережелерді бұзған жағдайда педагог қызметкер тестілеуден шығарылады.
* Педагог қызметкер тәртіп сақтайды және білім беру ұйымының жауапты тұлғасының түсіндірулерін мұқият тыңдайды.
* Тестілеу аяқталғаннан кейін педагог қызметкер өз жауаптарын жеке жауап картасымен салыстыра алады.
1. **«Тестіленуші» АЖО-мен жұмыс істеу тәртібі**
* бағдарлама ашылғаннан кейін педагог қызметкер тізімнен өзінің атын, тегін, әкесінің атын белгілейді;

**Ескерту!** Педагог қызметкер «Пәндік білім негіздері» бойынша таңдаған пәнін және тестілеу тапсыру тілін тексеруі тиіс. Егер бұл мәліметтер бойынша қате кеткен жағдайда «Бас компьютер» АЖО арқылы өзгеріс енгізіледі және Тестіленушілер тізімі «Тестіленуші» АЖО-ға қайта қабылданады.

**Ескерту!!** «Тестілеуді бастау» тетігі басылғаннан кейін тіркеу мәліметтері бойынша өзгерістер енгізу мүмкіндігі болмайды!

* «Тестілеуді бастау» тетігі басылады. Пайда болға терезеде рұқсаттамадағы пароль енгізіледі. **Ескерту!!!** Әрбір тестіленуші үшін жеке пароль.
* барлық тестіленуші үшін ортақ тестілеу коды жазылады. Тестілеу кодын білім беру ұйымының жауапты тұлғасы хабарлайды.
* егер енгізілген пароль мен тестілеу коды дұрыс болса, тестілеу формасы ашылады. Тестілеу формасы келесі мәліметтерден тұрады:

Тестіленушінің аты-жөні, тегі, әкесінің аты;

Тестінің аяқталуына қалған уақыт;

Тест пәндерінің атауы жазылған өзгермелі меню;

Жауап нұсқалары бар тест тапсырмалары;

«Тестілеуді аяқтау» тетігі

«Комментарий» тетігі.

* бағдарлама бойынша тестілеу «Заңнама негіздері» пәнінің бірінші сұрағынан басталады;
* жауапты таңдау үшін сұрақтың өзіне немесе сұрақтың әрпіне басуға болады;
* бағдарламаның мүмкіндігі бойынша кез-келген пәннен және кез-келген сұрақтан бастауға болады;
* соңында бағдарлама «Белгіленген тест сұрақтар» жолында педагог қызметкер белгілеген сұрақтар тобын көрсетеді;
* тестілеуді аяқтау үшін «Тестілеуді аяқтау» тетігін басу қажет

**Ескерту!!!!** Белгіленген тестілеу уақыты аяқталған кейін бағдарлама автоматты түрде жұмысын тоқтатады.

* тестілеу формасындағы «Комментарий» тетігі арқылы педагог қызметкер тест тапсырмасына комментарий қалдыруына болады;
* тест тапсырмасына комментарий қалдыру тест тапсырмалары базасының сапасын жақсарту мақсатында жүргізіледі және тестілеу нәтижесінде есепке алынбайды;
* тестілеу аяқталғаннан кейін экранда педагог қызметкер белгілеген сұрақтармен жауапт картасы көрінеді.